У гэты час на смаленскага ваяра напаў татарскі атрад, але на дапамогу беларускаму волату прыйшло войска нябеснае, і татары вымушаныя былі ганебна адступіць. Татарскае войска было разбітае, але ў гэтым баі загінуў святы Меркурый, які быў забіты сынам татарскага асілка. Цела святога з належнай пашанаю было пахаванае смалянамі на клірасе Багародзічнай царквы справа ад Царскае брамы.